Ανρί Φελίξ Εμμανουέλ Φιλιποτώ

Ο **Ανρί Φελίξ Εμμανουέλ Φιλιποτώ** (γαλλικά: *Henri Félix Emmanuel Philippoteaux*) (1815 - 1884) ήταν Γάλλος ζωγράφος και χαράκτης, γνωστός κυρίως για τους ιστορικούς του πίνακες και σκηνές μαχών. 

## Βιογραφικά στοιχεία
Γεννήθηκε στις 3 Απριλίου 1815 στο Παρίσι και σπούδασε στη Σχολή Καλών Τεχνών του Παρισιού όπου υπήρξε μαθητής του Λεόν Κονιέ. Από το 1833 άρχισε να εκθέτει τα έργα του στο Σαλόν του Παρισιού.

Ένα από τα πιο γνωστά έργα του είναι η απεικόνιση της πολιορκίας του Παρισιού κατά τον Γαλλο-Πρωσικό Πόλεμο, ζωγραφισμένη με τη μορφή κυκλοράματος, έναν τύπο μεγάλης πανοραμικής ζωγραφικής ώστε να παρέχει στον θεατή που στέκεται στη μέση του πίνακα θέα 360° του έργου. Οι θεατές της πανοραμικής εικόνας αισθάνονταν σαν να παρίστανται σε ένα ιστορικό γεγονός ή διάσημο μέρος.

Ο Φιλιποτώ φιλοτέχνησε επίσης μεγάλο αριθμό έργων που αναπαριστούν την άνοδο και τις επιτυχίες του Ναπολέοντα Βοναπάρτη, μεταξύ των οποίων και ένα πορτρέτο του Ναπολέοντα με στολή σε ηλικία 23 ετών, καθώς και μια σειρά πινάκων με γαλλικές νίκες στους πολέμους της Γαλλικής επανάστασης και στους Ναπολεόντειους πολέμους. Το 1846 του απονεμήθηκε το παράσημο της Λεγεώνας της Τιμής.
[αριστερά|μικρογραφία|270x270εσ|Ο [Αλφόνς ντε Λαμαρτίν|Λαμαρτίνος μπροστά στο Δημαρχείο του Παρισιού στις 25 Φεβρουαρίου 1848, Πετί παλαί, Παρίσι]]
Ο γιος του, Πωλ Φιλιποτώ, ήταν επίσης καλλιτέχνης. Και οι δύο ήταν διάσημοι για την παραγωγή πανοραμικών ιστορικών πινάκων. Πατέρας και γιος συνεργάστηκαν στον πίνακα *Η* *Υπεράσπιση του οχυρού Ισσί* το 1871. Συνεργάστηκαν επίσης στο κυκλόραμα της μάχης του Γκέτισμπεργκ που έγινε διάσημο έργο στις Ηνωμένες Πολιτείες και καθώς αναφέρεται «μέσα σε ένα χρόνο, μισό εκατομμύριο άνθρωποι είχαν σταθεί μπροστά του».

Πατέρας και γιος ενίσχυαν την καλλιτεχνική επίδραση της πανοραμικής ζωγραφικής τους δημιουργώντας τρισδιάστατη απεικόνιση των έργων τους με στοιχεία διοράματος τοποθετημένα μπροστά στους πίνακες και ενσωματωμένα τμήματα τοίχων και αντικειμένων μάχης που αναμειγνύονταν στα ζωγραφισμένα τμήματα της παρουσίασης. 

Ο Ανρί Φελίξ Εμμανουέλ Φιλιποτώ πέθανε στις 8 Νοεμβρίου 1884 στο Παρίσι και ενταφιάστηκε στο κοιμητήριο του Μονπαρνάς. Νεκρολογία του στους The New York Times εμφανίστηκε στις 10 Νοεμβρίου 1884. 

## Επιλογή έργων

Αρχείο:Napoleon at the Battle of Rivoli.jpg|*Ο [[Ναπολέων Α΄|Ναπολέοντας]] στη [[Μάχη του Ρίβολι (1797)|μάχη του Ρίβολι]],*
Αρχείο:Charge of the French Cuirassiers at Waterloo.jpg|Σκηνή από τη μάχη του Βατερλώ, Μουσείο Βικτωρίας και Αλβέρτου, Λονδίνο
Αρχείο:Battaglia di Montebello (1859).jpg|*Η [[Μάχη του Μοντεμπέλο (1800)|μάχη του Μοντεμπέλο]]*, Στρατιωτικό μουσείο, Παρίσι
Αρχείο:Retour des Cendres - 4.jpg|*Η επιστροφή της στάχτης του Ναπολέοντα*, κάστρο του Μαλμαιζόν
Αρχείο:Philippoteaux - Massacre cimetiere lachaise.jpg|*Τελευταίες μάχες στο [[Κοιμητήριο του Περ-Λασαίζ|κοιμητήριο Πιέρ Λασαίζ]],* Μουσείο ιστορίας του Σαιν-Ντενί
Αρχείο:Banquet des Girondins.jpg|*Το τελευταίο δείπνο των [[Γιρονδίνοι|Γιρονδίν]]*ων, Μουσείο της Γαλλικής Επανάστασης, Βιζίλ
Αρχείο:Félix Henri Emmanuel Philippoteaux (1815-1884) - The Young Louis XV at Versailles - 1581-1904 - Victoria and Albert Museum.jpg|*Ο νεαρός [[Λουδοβίκος ΙΕ΄ της Γαλλίας|Λουδοβίκος ΙΕ΄]] στις [[Ανάκτορο των Βερσαλλιών|Βερσαλλίες]], [[Μουσείο Βικτωρίας και Αλβέρτου]], [[Λονδίνο]]*
Αρχείο:Henri Félix Emmanuel Philippoteaux - Portrait of Napoleon Bonaparte.jpg|Ο Ναπολέων, 1835


## Παραπομπές


Κατηγορία:Γάλλοι ζωγράφοι του 19ου αιώνα